EkBass/fiwiki-20250220-pages-articles huggingface dataset:
Jonathan Tah

Jonathan Tah (s. 11. helmikuuta 1996 Hampuri) on norsunluurannikkolaisia sukujuuria omaava saksalainen jalkapalloilija, joka edustaa Bundesliigassa pelaavaa Bayer Leverkusenia. Oikeajalkainen Tah on pelipaikaltaan keskuspuolustaja.http://www.transfermarkt.co.uk/jonathan- tah/profil/spieler/196357 == Ura == === Seurajoukkueura === Tah'n kasvattajaseura on Hamburger SV. Hän pelasi seuran kakkosjoukkueessa vuosina 2013–2014. Debyyttinsä seuran ykkösjoukkueessa Bundesliigassa Tah teki elokuussa 2014 Hertha BSC:iä vastaan.http://www.transfermarkt.co.uk/jonathan- tah/leistungsdatenverein/spieler/196357 Hän pelasi kauden aikana Bundesliigassa 16 ottelua. Syyskuussa 2014 Tah siirtyi kauden mittaiselle lainalle 2. Bundesliigan Fortuna Düsseldorfiin, jossa hän oli kauden aikana kentällä 23 ottelussa. Heinäkuussa 2015 Tah siirtyi Bundesliigan Bayer Leverkuseniin. Hän debytoi seuran paidassa elokuussa TSG 1899 Hoffenheimia vastaan. Hän on kauden 2023–2024 loppuun mennessä pelannut Leverkusenissa 258 bundesliigaottelua, joissa hän on tehnyt 12 ja syöttänyt kymmenen maalia. Mestarien liigassa hän on pelannut 22 ja Eurooppa-liigassa 45 ottelua. === Maajoukkueura === Tah edusti Saksaa monissa nuorten maajoukkueissa. Vuosina 2014–2015 hän kuului Saksan alle 19-vuotiaiden maajoukkueeseen, jossa otteluita kertyi kuusi ja maaleja yksi. Hän pelasi kolme ottelua ikäluokan EM- kilpailuissa 2015. Vuonna 2015 hän debytoi alle 21-vuotiaiden maajoukkueessa. Hän pelasi kaikki viisi ottelua Saksan saavuttaessa hopeaa alle 21-vuotiaiden EM-kilpailuissa 2019. Aikuisten tasolla Tah olisi voinut halutessaan edustaa joko Saksaa tai Norsunluurannikkoa. 26. maaliskuuta 2016 hän teki debyyttinsä Saksan maajoukkuessa Englantia vastaan. Kesäkuussa 2016 hänet nimettiin Euroopan-mestaruuskilpailujen joukkueeseen Antonio Rüdigerin tilalle. Hän ei kuitenkaan päässyt pelaamaan turnauksessa. EM-kilpailuissa 2024 Tah pelasi avauskokoonpanossa neljä ottelua ja oli voitokkaan neljännesvälierän pelikiellossa kahden aiemmissa otteluissa hankkimansa varoituksen seurauksena. Hän on pelannut heinäkuun 2024 loppuun mennessä 29 maaottelua, joista yksi on ollut MM-karsintaottelu ja neljä EM-karsintaotteluja. == Yksityiselämä == Hänen äitinsä on saksalainen ja isänsä on norsunluurannikkolainen. == Lähteet == Luokka:Saksalaiset jalkapalloilijat Luokka:Vuonna 1996 syntyneet Luokka:Elävät henkilöt
Ranskansininen

Ranskansininen (Bleu de France)Pourpre.com on väri, joka on tyypillisesti edustanut Ranskaa. Sinistä on käytetty ranskalaisten monarkkien heraldiikassa vähintään 12. vuosisadalta asti, jolloin kuninkaiden kultainen lilja esitettiin ensi kerran sinisellä taustalla. Viime aikoina on käytetty kirkkaampaa versiota, joka perustuu tricolorin siniseen, erityisesti urheiluyhteyksissä. Ranskan kansallisjoukkueet käyttävät jokaisessa lajissa yleensä sinistä päävärinään. Sininen on Ranskan kansallinen kilpaurheiluväri, minkä vuoksi moni ranskalainen moottoriurheiluryhmä on käyttänyt sitä, mukaan lukien Alpine, Amilcar, Ballot, Bugatti, Delage, Delahaye, Gordini, Ligier, Mathis, Matra, Panhard, Pescarolo Sport, Prost Grand Prix, Rondeau, Salmson, Talbot-Lago, Voisin. == Värikoordinaatit == Tässä ranskansinisen väripinnan (oheinen väriruutu) värikoordinaatteja (skaalalla 0-255): * RGB: ** R: 49 ** G: 140 ** B: 231 ** (heksadesimaalimuodossa #318CE7) ==Bleu de France kaupallisena nimenä== Ranskansinisen mukaan on nimetty risteilyalus MS Bleu de France. == Ranskansinisiä kilpa-autoja == Kuva:Bugatti Typ 35C Grand Prix Racer 1926.jpg|Bugatti Typ 35C Grand Prix Racer (1926) Kuva:Delage D6.jpg|Delage D6 Kuva:Delahaye_135_MS,_Bj._1935-36_(1978-08),_D._v._d._Lof.jpg|Delahaye 135 MS (1935) Kuva:Talbot-Lago T26 Grand Prix 1949 blue v TCE.jpg|Talbot-Lago T26 Grand Prix (1949) Kuva:CD Panhard LM64 (1964).jpg|CD Panhard LM64 (1964) Kuva:Matra MS10 2008 Goodwood.jpg|Matra MS10 (1968) Kuva:Alpine Renault.jpg|Alpine A110 Kuva:Rondeau M382.jpg|Rondeau M382, joka voitti Le Mansin vuonna 1980 Kuva:Ligier JS11 2008 Goodwood.jpg|Ligier JS11-15 (1980) Kuva:Alesi 2001.jpg|Prost AP04 F1 (2001) Kuva:Pescarolo 16 Side.jpg|Pescarolo Sport 16 (2008) Kuva:Peugeot_908_Nr1_Spa_2010.JPG|Peugeot 908 HDi FAP == Lähteet == === Viitteet === Luokka:Ranskan kansallissymbolit Luokka:Sininen
Morgam-Viibus

Morgam-Viibus tai Morgam-Viipus (, ) on tunturi Inarin Lapissa Lemmenjoen eteläpuolella Lemmenjoen kansallispuistossa. Sen korkeus on noin 600 metriä ja se on Viipustuntureista korkein.Facta 2001, WSOY 1981, 11. osa, palsta 486 Lisäksi se on Lemmenjoen kansallispuiston sekä Inarin kunnan korkein kohta. == Lähteet == Luokka:Inarin tunturit
Morganmaras

Morganmaras on tunturi Inarin Lapissa Lemmenjokeen kuuluvan Morgamjärven pohjoispuolella. Sen korkeus on 519 metriä. Se on yksi Maarestuntureista.Facta 2001, WSOY 1981, 11. osa, palsta 486 == Lähteet == Luokka:Inarin tunturit
Raúl Prebisch

Raul Prebisch (1901–1986) oli argentiinalainen taloustieteilijä. Vuodesta 1950 hän toimi Yhdistyneiden Kansakuntien eri tehtävissä, esimerkiksi YK:n kauppa- ja kehityskonferenssin Unctadin pääjohtajana. Prebisch toimi taloustieteen professorina Buenos Airesin yliopistossa vuosina 1925–1948. Kyseisen kauden aikana hän toimi myös maan apulaisvaltiovarainministerinä ja Argentiinan Pankin pääjohtajana. Tutkijana Prebisch perehtyi erityisesti kehitysmaiden ongelmiin ja ehdotti niiden aseman parantamiseksi suojatulleja, talousavun lisäämistä ja kehitysmaiden viennin kasvattamista. Tätä Prebischin mallia pidetään edelleen käyttökelpoisena toimintatapana. Prebisch sai vuonna 1974 Intian valtion myöntämän Jawaharlal Nehru -palkinnon kansojen välisen ymmärtämyksen, hyvän tahdon ja ystävyyden edistämisestä. == Lähteet == Luokka:Taloustieteilijät Luokka:Argentiinalaiset poliitikot Luokka:Ministerit Luokka:Pankinjohtajat Luokka:Vuonna 1901 syntyneet Luokka:Vuonna 1986 kuolleet
Morgam

Morgam tarkoittaa kahta tunturia Inarin Lapissa: *Morgammâras, tunturi Lemmenjoen pohjoispuolella *Morgam-Viibus, tunturi Lemmenjoen eteläpuolella
Morgenstern

Morgenstern on muun muassa seuraavien henkilöiden sukunimi: * Christian Morgenstern (1871–1914), saksalainen runoilija * Lina Morgenstern (1830–1909), saksalaisen naisliikkeen tienraivaajia * Oskar Morgenstern (1902–1977), itävaltalainen taloustieteilijä * Thomas Morgenstern (s. 1986), itävaltalainen mäkihyppääjä.
Suomi-Derby

Suomi-Derby oli Raviurheilijoiden Liiton (myöh. Suomen Hevosenomistajien Keskusliitto ry) perustama vuosina 1963–1975 (1982) järjestetty Suomen ensimmäinen ravihevosten ikäluokkakilpailu, joka oli tarkoitettu kolmivuotiaille lämminverisille ja nelivuotiaille suomenhevosille. Aluksi kilpailu järjestettiin Suurmestaruusravien yhteydessä vuoteen 1969 ja sen jälkeen omana kilpailunaan. Vuodesta 1976 kilpailun nimeksi muutettiin Nuorten Suurravit. Viimeisen kerran kilpailu ajettiin ravilakkovuonna 1982 Riihimäellä, ja tuolloin suomenhevosten lähtö meni peruutukseen, mahdollisesti Suikun ylivoiman ja vastaavan tyyppisen sh-sarjan Kristalliravien läheisyyden johdosta. Asiaan vaikutti myös ravipäivien viime hetken siirrot ja Hevosurheilu-lehden kilpailukutsujen taittovirheet. == Voittajat == === Suomenhevoset === Vuosi Kilpailupaikka Voittaja Ohjastaja Voittoaika 1963 Tampere Arike Hugo Määttänen 37,8 1964 Riihimäki Jonne Kauko Närvänen 38,2 1965 Jyväskylä Toli Jukka Nyqvist 38,5 1966 Kouvola Kermi Lasse Heikari 38,2 1967 Pori Kirrin-Kaiku Aarre Pöytälaakso 38,1 1968 Tampere Hovi-Paavi Ilkka Kurkela 35,8 1969 Helsinki Jonu Pentti Kurki 37,3 1970 Seinäjoki Ero-Ponsi Aulis Tyyskä 31,9a 1971 Tampere Vieteri Kaarlo Partanen 34,3a 1972 Suonenjoki Roikka Taisto Nurmio 33,4a 1973 Forssa Vokker Paavo Vesterinen 33,6a 1974 Seinäjoki Puke Pauli Teppola 32,6a 1975 Kouvola Vekseli Pentti Savolainen 31,2a 1976 Lahti Pikku-Muisto Tuomo Mäkelä 39,6a 1977 Forssa Villeri I I Aarne Nylund 34,6a 1978 Suonenjoki Karoliina Elof Holmström 32,0a 1979 Riihimäki Vesori Aimo Viitanen 34,3a 1980 Mikkeli Vilo I Sirpa Tolonen 27,4a 1981 Mikkeli Siruluonto Kari Toivonen 26,9a === Lämminveriset === Vuosi Kilpailupaikka Voittaja Ohjastaja Voittoaika 1963 Tampere Gala Pellervo Pekonen 24,8a 1964 Riihimäki Nametka Arvid Åvall 25,1a 1965 Jyväskylä Gardenia Pellervo Pekonen 26,8a 1966 Kouvola Corona Kauko Närvänen 22,4a 1967 Pori Fredrik Harry Stenberg 23,2a 1968 Tampere Gipofiz Arvo Niiranen 22,9a 1969 Helsinki Mr Miracle Arvid Åvall 21,7a 1970 Seinäjoki Osman Tuomo Mäkelä 19,8a 1971 Tampere Ramona Lauri Malinen 19,8a 1972 Suonenjoki Damokles Harry Steiner 20,4a 1973 Forssa R.A.C. Martti Keskinen 18,6a 1974 Seinäjoki Asterix Jorma Meriläinen 19,8a 1975 Kouvola Elegant Urpo Nummi 21,8a 1976 Lahti Veuve Clicquot Veijo Heiskanen 24,1a 1977 Forssa Madrigal Martti Keskinen 18,8a 1978 Suonenjoki Gouge Erik Skutnabb 19,4a 1979 Riihimäki Angie Hollandia Pekka Korpi 20,7a 1980 Mikkeli At Risk Pekka Korpi 16,0 1981 Mikkeli Hark Pride Heikki Korpi 17,8 1982 Riihimäki La Rue Blue Chip Heikki Korpi == Lähteet == *Suomi-Derby Sukuposti * Mikkelin Raviradan käsiohjelmasta 1980 kunniataulukko * Vanhat Hevosenomistaja -lehdet sekä Raviurheilijan Liiton ja sen seuraajan Suomen Hevosenomistajien Keskusliitto ry:n pöytäkirjat ja muistiot ===Viitteet=== Luokka:Suomen ravikilpailut
Brennholtetin kalliopiirros

Brennholtetin kalliopiirros (myös Gundersenhaugenin kalliopiirros) sijaitsee Narvikissa Nordlandissa Norjassa. Se on yksinäinen kalliopiirros, jonka aiheena on hirvieläin. Kuvio sijaitsee Narvikin keskustassa. Se ajoitetaan noin 4000 eaa. eli Norjan jääkauden jälkeisen kivikauden loppupuoliskolle. == Tutkimus == Piirroksen löysi Omar Bjarkøy ja sen tutki Povl Simonsen samana vuonna 1958. == Ajoitus == Norjassa on nykyään suuri yksimielisyys siitä, että useimmat kalliopiirrokset tehtiin veden äärelle. Silloin olisi Brennholtetin piirros tehty merenrantaan veden ollessa 27,5 metriä korkeammalla kuin nykyään. Meri on jääkauden jälkeisen maankohoamisen vuoksi laskenut saman verran. Kun maankohoamisen historia tunnetaan, voidaan esittää piirroksille ajoitus 5200 BP eli 4040−3970 eaa.. == Piirroksen sijainti == Piirroskohde sijaitsee keskellä Narvikin kaupunkia ja opastettu polku lähtee läpikulkutien ja rautatien varrelta osoitteesta Einerveien 99 kohti piirroskohdetta. Toinen lähestymissuunta olisi Vassvikan vierasvenesatamasta. Piirrosalue sijaitsee Brennholtetin mäen päällä, josta löytyy helposti pyöreä silokallio. Piirros sijaitsee kallion pohjoiseen viettävällä sivulla. Kohde on aidattu rautaketjulla ja sen urat on maalattu punaisella maalilla kuvion korostamiseksi. === Muinainen ympäristö === Piirtämisaikana meri oli 27,5 metriä ylempänä ja ympäröivä seutu sijaitsi länteen työntyvän niemen päässä. Pohjoispuolella niemen ohittaa Herjangenin vuono, jonka kahden vuonon Rombakenfjordin ja Beisfjordenin väliseen haaraan niemi jää. Niemen seutu on ollut ihmiselle maastollisesti otollinen ympäristö liikkua ja oleskella. Niemen muodostaman vuoriketjun korkein vuori kohoaa yli 1400 metriä merenpinnan yläpuolelle. Piirrokselta näkee Herjangenvuonon yli suoraan Sletjordin kalliopiirroksille. Sletjord 3 on lähes samanikäinen tämän kanssa. Piirros sijaitsee paikalla, josta Jan Magne Gjerden mukaan hirvet kävelivät veteen tai nousivat sieltä ylittäessään vuonon ulapan etsiessään ruokalaitumia saarista. == Kalliopiirros == Piirros esittää hirveä, joka katsoo oikealle. Se on piirretty hakkaamalla kallion pinta rikki. Hirvi on piirretty 2−3 senttimetriä leveän ääriviivan avulla, joka on säilynyt erittäin hyvin eroosiota vastaan. Hirvi on lähes luonnollisessa koossa, sarveton ja se on piirretty naturalistisesti hirven tuntomerkkejä seuraten. Hirvi on 2,15 metriä pitkä ja 1,84 metriä leveä. Jalat ovatkin huomattavan pirkät. Piirros on näkynyt veneeseen merellä silloin, kun merenpinta oli 27,5 metriä ylempänä. == Lähteet == * * Hesjedal, Anders: Helleristninger som tegn og tekst - En analyse av veideristningene i Nordland og Troms (tutkielma,), 1994 === Viitteet === == Aiheesta muualla == * Miljolare: Valokuvia siivoustalkoista * Godtur.no: Helleristing i Narvik sentreum * Hauge, Arild: HELLERISTNINGSGUIDE - BILDER I BERG I NORDEN Luokka:Norjan kalliopiirrokset Luokka:Narvikin historia
Manuel Alejandro

Manuel Alejandro (s. 1933) on espanjalainen viihdemusiikin säveltäjä, joka on säveltänyt erityisesti rakkaudesta kertovia balladeja. Hän oli aktiivisimmillaan 1960-luvulta 1990-luvulle. Hän on työskennellyt esimerkiksi Luis Miguelin, Plácido Domingon, Julio Iglesiasin, Raphaelin, Hernaldo Zúñigan, José Josén, José Luis Rodriguezin, Emmanuelin, Enrique Guzmánin, Isabel Pantojan, Rocío Juradon, Rudy Marquezin ja Jeanetten kanssa. Alejandro on säveltänyt yli 500 kappaletta. Hänen tunnetuimpiin sävellyksiin kuuluvat Julio Iglesiasin esittämät "Lo mejor de tu vida" ja "Un hombre solo". Alejandro sävelsi Espanjan vuosien 1966 ja 1967 euroviisuedustuskappaleet "Yo Soy Aquél" ja "Hablemos Del Amor" ja toimi vuonna 1967 myös Espanjan kapellimestarina kilpailussa. Molemmat kappaleet esitti Raphael. ==Lähteet== *Andtheconductoris.eu Luokka:Espanjalaiset säveltäjät Luokka:Euroviisukapellimestarit Luokka:Vuonna 1933 syntyneet Luokka:Elävät henkilöt
Morgamjärvi

Morgamjärvi, aiemmin myös Morkamojärvi () on Lemmenjoen suvantojärvi Inarissa.Facta 2001, WSOY 1981, 11. osa, palsta 489 Sen pinta-ala on 23,11 ha ja päävesistö Paatsjoki.Järviwiki == Lähteet == Luokka: Inarin järvet‎
Våganin kalliopiirrokset

Våganin kalliopiirrokset sijaitsevat Bodøssa Nordlandissa Norjassa. Kalliopiirroksista on selvästi näkyvissä enää yksi hirveä esittävä kuvio. Se ajoitetaan vuoteen 7500 eaa. eli Norjan jääkauden jälkeisen kivikauden alkupuolelle. == Tutkimus == Piirrokset löysi koululainen Inger Anne Berthelsen Skeietistä. == Ajoitus == Norjassa on nykyään suuri yksimielisyys siitä, että useimmat kalliopiirrokset tehtiin veden äärelle. Silloin olisi Våganin piirrokset tehty merenrantaan veden ollessa 52 metriä korkeammalla kuin nykyään. Meri on jääkauden jälkeisen maankohoamisen vuoksi laskenut saman verran. Kun maankohoamisen historia tunnetaan, voidaan esittää piirroksille ajoitus 8400 BP eli 7520−7480 eaa.. Ajoitusta tukee myös piirtotapa, jossa kallion pintaa hiotaan rikki. Se edelsi myöhempää tapaa, jossa pinta hakattiin rikki. == Piirrosalue == === Piirroskentän sijainti === Piirrokset sijaitsevat silokalliolla, joka laskee länteen 25−30 asteen kulmassa. Piirroskenttä on luode-kaakko-suuntainen ja kooltaan 7,5x3 metriä. Vuorien rinteet laskevat alas etelään, jossa kulkee valtatie 80 Skjerstadvuonon rantaa pitkin. Kalliopiirros sijaitsee noin 200 metriä tieltä 52 metrin korkeudessa. === Kalliopiirrokset === Piirroskentässä on ollut vähintään kolme kuviota, jotka on piirretty kallion pintaan hiomalla sen pinta rikki. Huomattavin kuvio on hirvi, joka katsoo oikealle kaakkoon. Hirven ääriviivat ovat selvästi näkyvissä ja lajin tunnusmerkki pehmeänä roikkuva turpa on piirretty huolellisesti näkyviin. Sen mitat ovat 3,15×1,95 metriä. Hirvi on sarveton, mutta sen korvat on piirretty selvästi näkyviin. Muista kuvioista erottuu vain katkelmia eikä niitä ole enää voitu dokumentoida yksikäsitteisesti. Piirroskenttään on ilmestynyt moderneja piirroksia, jotka ovat turistien tai paikallisten sinne piirtämiä. == Lähteet == * * Hesjedal, Anders: Helleristninger som tegn og tekst - En analyse av veideristningene i Nordland og Troms (tutkielma,), 1994 === Viitteet === == Aiheesta muualla == * Hauge, Arild: HELLERISTNINGSGUIDE - BILDER I BERG I NORDEN Luokka:Norjan kalliopiirrokset Luokka:Bodø
Mozarabinen kirkkolaulu

Mozarabinen kirkkolaulu on varhaiskeskiaikainen espanjalainen kirkkolaulu, joka on saanut länsigoottilaisia ja arabialaisia vaikutteita. Se jäi virallisesti pois käytöstä 1000-luvulla. Se on gregoriaanisen kirkkolaulun rinnakkaismuoto.Facta 2001, WSOY 1981, 11. osa, palsta 508–509 == Lähteet == Luokka: Espanjan musiikki Luokka:Laulu Luokka:Katolinen liturgia Luokka:Kirkkomusiikki Luokka:Keskiajan musiikki
Giannutri

Giannutri on pieni, Toscanan saaristoon kuuluva kuun sirpin muotoinen saari Tyrrhenanmeressä, Toscanan rannikon edustalla. Saari on saariryhmän eteläisin ja sen pinta-ala on vain 2.6 neliökilometriä.Giglioinfo Muinaiset roomalaiset tunsivat saaren nimellä Dianium ja kreikkalaiset nimellä Artemisia. Giannutri on osa Toscanan saariston kansallispuistoa. Asukkaita siellä on talvisin parikymmentä muuten saari on asumaton. Korkeiden kallioiden vuoksi saarella pesii valtava määrä erilaisia lintuja. Saaren luonto ja vesistö on muutenkin monimuotoinen eläinlajeiltaan. ==Kuvagalleria== Tiedosto:Giannutri Spalmatoi.jpg|Giannutri Spalmatoion lahti Tiedosto:Giannutri_coast.jpg|Giannutrin rannikkoa Tiedosto:Giannutri- Il faro.jpg|Giannutrin majakka Tiedosto:Giannutri_runway.jpg|Giannutrin entinen kiitotie. == Aiheesta muualla == == Lähteet== Luokka:Toscanan saaristo
Juri Heinämäki

Juri Heinämäki (s. 5. kesäkuuta 1987) on suomalainen koripallovalmentaja. == Elämä ja ura == Heinämäki aloitti valmentajanuransa Forssan Koripojissa, jossa hän valmensi useita eri ikäluokkia, toimi seuran valmennuspäällikkönä ja vuosina 2011http://www.basket.fi/sarjat/joukkueet/joukkue/?team_id=18&season;_id=15173&league;_id=2#mbt:2-200$t&0=3 –2013 miesten edustusjoukkueen apuvalmentajana.http://yle.fi/uutiset/fokopo_erotti_tuomitun_paavalmentajansa/5435783 Toukokuussa 2013 hänet nimettiin seuran miesten edustusjoukkueen päävalmentajaksi.http://www.basket.fi/uutiset/kaikki_uutiset/miesten_divisioona/?x122527=17877422 Hän jatkoi pestissä myös kauden 2014–2015. Kesäkuussa 2015 julkistettiin Heinämäen siirtyminen Tampereen Pyrinnön tyttöjuniorien päävalmentajaksi ja seuran naisten edustusjoukkueen apuvalmentajaksi. Heinämäen johdolla Pyrinnön naiskoripalloon muodostettiin miesten kaltainen pelaajapolku aina pääsarjatasolle asti. Heinämäki on suorittanut HKVT- valmentajatutkinnon.http://tampereenpyrinto.fi/blog/2015/06/04/juri-heinamaki- pyrinnon-tyttopuolen-paavalmentajaksi/ Hän toimi kauden aikana myös Pyrinnön M1DA:ssa pelanneen reservijoukkueen apuvalmentajanahttp://www.basket.fi/sarjat/joukkueet/joukkue/?team_id=1379&season;_id=91515&league;_id=2#mbt:2-200$t&0=3 . Kaudeksi 2016–2017 Heinämäki sai tehtäväalueekseen Pyrinnön junioripelaajien siirtymävaiheen aikuisten sarjoihin, mihin kuului muun muassa urheiluakatemian aamuharjoitusvalmennus ja A-poikajoukkueen valmennusryhmässä toimiminen.http://www.basket.fi/uutiset/?x125763=38581602 Hän toimi myös seuran miesten edustusjoukkueen apuvalmentajana ja sen reservijoukkueen päävalmentajana. Pyrinnön naisten edustusjoukkue nousi kaudeksi 2020–2021 pääsarjaan. Joukkue ei voittanut otteluakaan vuodenvaihteeseen mennessä, jolloin Heinämäki siirrettiin pois päävalmentajan paikalta. Hän jatkoi Pyrinnön tyttöpuolen päävalmentajana ja pelaajapolun kehittäjänä.https://www.basket.fi/basket/uutiset/antti-nikkila-pyrinnon- naisten-korisliiga-joukkueen-paavalmentajaksi/ == Lähteet == Luokka:Suomalaiset koripallovalmentajat Luokka:Vuonna 1987 syntyneet Luokka:Elävät henkilöt
Posidonia oceanica

Posidonia oceanica on Välimeressä elävä meriheinälaji. Se on kotoperäinen Välimeren laji ja Välimeren yleisin meriheinälaji. Sen kanta on pienentynyt troolauksen ja veneilyn, rantarakentamisen ja rehevöitymisen takia. Kasvustot leviävät suvuttomasti ja voivat tulla tuhansien vuosien ikäisiksi. Espanjan Formenteran saaren läheltä on löydetty kasvusto, jonka iäksi arvioidaan jopa 200 000 vuotta. == Lähteet == == Aiheesta muualla == * http://www.iucn.org/about/union/secretariat/offices/iucnmed/iucn_med_programme/?7895/Conservation- of-Posidonia-Oceanica-meadows-in-Andalusia-coast *ITIS: Posidonia oceanica Luokka:Alismatales
Year Zero (kappale)

Year Zero on ruotsalaisen heavy metal -yhtye Ghostin kappale ja järjestyksessään toinen single yhtyeen vuoden 2013 studioalbumilta Infestissumam. Albumista julkaistiin 10" kuvalevy- sekä 10" läpinäkyvän vihreä vinyylipainos. Singlen kansikuva pohjautuu John Martinin maalaukseen Satan Presiding at the Infernal Council. == Kappaleet == # # == Aiheesta muualla == * * == Lähteet == Luokka:Ghostin kappaleet Luokka:Vuoden 2013 kappaleet
Hyvin Jepkemoi

Hyvin Kiyeng Jepkemoi (s. 13. tammikuuta 1992) on kenialainen yleisurheilija, jonka päämatka on 3 000 metrin estejuoksu. Jepkemoi voitti Mosambikin Maputossa järjestetyissä Afrikan kisoissa 2011 kultaa 3 000 metrin estejuoksussa ajalla 10.00,50. Lisäksi hän oli neljäs 5 000 metrin juoksussa. Porto-Novon Afrikan-mestaruuskilpailuissa 2012 hän sai 3 000 metrin estejuoksussa pronssia ajalla 9.45,95. Moskovan MM-kilpailuissa 2013 hän sijoittui estejuoksussa kuudenneksi. Hän voitti 3 000 metrin estejuoksun maailmanmestaruuden Pekingissä 2015 ajalla 9.19,11. Rio de Janeiron olympialaisissa 2016 hän sai pronssia ajalla 9.07,12.. Jepkemoi sijoittui Kampalan maastojuoksun MM-kilpailuissa 2017 neljänneksi ja voitti joukkuekultaa. Lontoon MM-kilpailuissa 2017 hän sai 3 000 metrin estejuoksussa pronssia ajalla 9.04,03. Dohan MM-kilpailuissa 2019 hän oli samassa lajissa kahdeksas. Vuodelle 2021 siirretyissä Tokion olympialaisissa hän saavutti 3 000 metrin estejuoksussa pronssia ajalla 9.05,39. == Henkilökohtaiset ennätykset == === Ulkoradat === Laji Aika Paikka Päivä 1 500 m 4.19,44 Nijmegen 25. toukokuuta 2011 3 000 m 8.25,13 Doha 25. syyskuuta 2020 5 000 m 15.35,40 Nairobi 12. heinäkuuta 2019 3 000 m ej 9.00,01 Eugene 28. toukokuuta 2016 == Lähteet == Luokka:Kenialaiset estejuoksijat Luokka:Kenialaiset kestävyysjuoksijat Luokka:Kenialaiset olympiamitalistit Luokka:Vuonna 1992 syntyneet Luokka:Elävät henkilöt
Semih Korucu

Semih Korucu (s. 11. marraskuuta 1965 Ankara) on turkkilainen säveltäjä. Hän aloitti musiikinopintonsa Ankarassa 1984 ja opiskeli myöhemmin Mimar Sinan -taideyliopistossa analyysiä, sävellystä ja musiikkiteoriaa. Hänen teoksiaan on esitetty Turkin lisäksi myös Bulgariassa, Ranskassa, Saksassa, Italiassa ja Yhdysvalloissa. Hän on myös toiminut pedagogisissa tehtävissä.The Living Composers Project: Semih Korucu == Lähteet == Luokka:Turkkilaiset säveltäjät Luokka:Vuonna 1965 syntyneet Luokka:Elävät henkilöt
Jopi Nyman

Jopi Nyman (s. 16. kesäkuuta 1966, Joensuu) on ollut Itä-Suomen yliopiston englannin kielen professori vuodesta 2007. Hän valmistui filosofian kandidaatiksi vuonna 1992 ja lisensiaatiksi vuonna 1993, ja vuonna 1996 hän väitteli tohtoriksi. Nyman oli Joensuun yliopiston englannin kielen assistentti vuosina 1994–1999 ja yliassistentti vuosina 1999–2007. Hän on ollut Oulun yliopiston englantilaisen filologian dosentti vuodesta 1998 ja Turun yliopiston englanninkielisen kirjallisuuden dosentti vuodesta 2002. Vuosina 2003–2008 hän oli Suomen Yhdysvaltain tutkimuksen seuran (FASA) ja vuosina 2007–2009 Nordic Association of American Studiesin puheenjohtaja.Kuka kukin on 2011, s. 689 Hän on kansainvälisen MESEA: Multi-Ethnic Studies: Europe and the Americas -järjestön johtokunnan jäsen ja ohjelmakoordinaattori (2012–2016). Hän väitteli vuonna 1996 englannin kielen ja kulttuurin alalta aiheena Men Alone: Masculinity, Individualism and Hard-Boiled Fiction. Hän jatkoi samaa tutkimuslinjaa teoksessa Hard-Boiled Fiction and Dark Romanticism. Toinen väitöskirja Imagining Englishness: Essays on the Representation of National Identity in Modern British Culture on sosiologian alalta ja vuodelta 2005.Jopi Nyman, Itä-Suomen yliopisto ==Julkaisut (valikoima)== *Men Alone: Masculinity, Individualism, and Hard-Boiled Fiction. (Costerus New Series 111). Amsterdam & Atlanta, Georgia: Rodopi, 1997. *Hard- Boiled Fiction and Dark Romanticism. (Studien zur englischen und amerikanischen Literatur 19). Frankfurt am Main and New York: Peter Lang, 1998. *Under English Eyes: Constructions of Europe in Early Twentieth-Century British Fiction. (Costerus New Series 129). Amsterdam & Atlanta, Georgia: Rodopi, 2000. *Postcolonial Animal Tale from Kipling to Coetzee. New Delhi: Atlantic Publishers and Distributors, 2003. *Imagining Englishness: Essays on the Representation of National Identity in Modern British Culture. (Joensuun yliopisto. Yhteiskuntatieteellisiä tutkimuksia 73). Joensuu: Joensuun yliopisto, 2005. *Home, Identity, and Mobility in Contemporary Diasporic Fiction. Amsterdam & New York: Rodopi, 2009. == Lähteet == Luokka:Suomalaiset kielitieteilijät Luokka:Joensuun yliopiston professorit Luokka:Itä-Suomen yliopiston professorit Luokka:Suomalaiset professorit Luokka:Vuonna 1966 syntyneet Luokka:Elävät henkilöt
Richard Meade

Richard John Hannay Meade, OBE (4. joulukuuta 1938 Chepstow, Wales – 8. tammikuuta 2015) oli brittiläinen kenttäratsastaja, olympiavoittaja, maailman- ja euroopanmestari. Meade kuului Ison-Britannian olympiakultaa Méxicossa 1968 ja Münchenissä 1972 voittaneisiin joukkueisiin. Münchenissä hän voitti myös yksilökilpailun olympiakultaa ensimmäisenä brittiratsastajana. Méxicon ja Münchenin lisäksi Meade kilpaili olympiatasolla myös Tokiossa 1964 (yksilökilpailun kahdeksas) ja Montréalissa 1976 (yksilökilpailun neljäs).Olympics at Sports-Reference.com Olympiamenestyksensä lisäksi Meade saavutti runsaasti MM- ja EM-mitaleja, joukossa kaksi maailman- ja kolme euroopanmestaruutta. Hän kuoli 76-vuotiaana 8. tammikuuta 2015. Hänellä oli diagnosoitu syöpä edellisvuoden lokakuussa.http://www.bbc.com/sport/0/wales/25666058 == Lähteet == * Richard Meade Bio, Stats and Results Olympics at Sports-Reference.com === Viitteet === Luokka:Brittiläiset kenttäratsastajat Luokka:Brittiläiset olympiavoittajat Luokka:Vuonna 1938 syntyneet Luokka:Vuonna 2015 kuolleet
RN Vittorio Alfieri

RN Vittorio Alfieri () oli Italian kuninkaallisen laivaston Oriani-luokan hävittäjä toisessa maailmansodassa. == Valmistus == Alus tilattiin Livornosta OTO:n telakalta, missä köli laskettiin 4. huhtikuuta 1936. Alus laskettiin vesille saman vuoden lopulla 20. joulukuuta ja liitettiin laivastoon 1. joulukuuta 1937.Whitley, M. J. s. 168 == Palvelus == Alus upotettiin Matapanin taistelussa 28. maaliskuuta 1942. ==Lähteet== * * === Viitteet === Luokka:Oriani-luokan hävittäjät Luokka:Italialaiset toisen maailmansodan hävittäjät
RN Giosuè Carducci

RN Giosuè Carducci () oli Italian kuninkaallisen laivaston Oriani-luokan hävittäjä toisessa maailmansodassa. == Valmistus == Alus tilattiin Livornosta OTO:n telakalta, missä köli laskettiin 5. helmikuuta 1936. Alus laskettiin vesille saman vuoden lopulla 28. lokakuuta ja liitettiin laivastoon 1. marraskuuta 1937.Whitley, M. J. s. 168 == Palvelus == Alus upotettiin Matapanin taistelussa 28. maaliskuuta 1942. ==Lähteet== * * === Viitteet === Luokka:Oriani-luokan hävittäjät Luokka:Italialaiset toisen maailmansodan hävittäjät
RN Vincenzo Gioberti

RN Vincenzo Gioberti () oli Italian kuninkaallisen laivaston Oriani-luokan hävittäjä toisessa maailmansodassa. == Valmistus == Alus tilattiin Livornosta OTO:n telakalta, missä köli laskettiin 1. tammikuuta 1936. Alus laskettiin vesille vielä samana vuonna 19. syyskuuta ja liitettiin laivastoon 27. lokakuuta 1937.Whitley, M. J. s. 168 == Palvelus == Britannian kuninkaallisen laivaston sukellusvene HMS Simoomin laukaisema torpedo upotti risteilijän 9. elokuuta 1943. ==Lähteet== * * === Viitteet === == Aiheesta muualla == Luokka:Oriani-luokan hävittäjät Luokka:Italialaiset toisen maailmansodan hävittäjät
Sansargereltekh Sangidorj

Sansargereltekh Sangidorj (s. 1969 Ulan Bator) on mongolialainen säveltäjä. Hän aloitti pianonsoiton opinnot isänsä Choigiv Sangidorjin johdolla Ulan Batorissa. Myöhemmin hän opiskeli Ulan Batorissa pianonsoittoa Nasanbat Lodoydamban ja Pagma Puntsagin sekä sävellystä Gonchigsumlaa Samban johdolla. Hän täydensi opintojaan Moskovan P. I. Tšaikovski -valtionkonservatoriossa ja Antón García Abrilin johdolla Madridissa.The Living Composers Project: Sansargereltekh Sangidorj Sangidorj sai tunnustuksen parhaasta pianoteoksesta Kultainen syksy -juhlassa Ulan Batorissa vuonna 1999. Yo-Yo Ma ja Silk Road Project tilasivat häneltä teoksen Khara-Khorum vuonna 2000. Sangidorjin teoksia on esitetty paitsi Mongoliassa, myös Kiinassa, Saksassa, Alankomaissa, Puolassa, Venäjällä, Espanjassa ja Yhdysvalloissa. == Lähteet == Luokka:Mongolialaiset säveltäjät Luokka:Vuonna 1969 syntyneet Luokka:Elävät henkilöt
RN Libeccio (1934)

RN Libeccio () oli Italian kuninkaallisen laivaston Maestrale-luokan hävittäjä toisessa maailmansodassa. == Valmistus == Alus tilattiin Riva Trigososta Cantieri del Tirrenolta, missä köli laskettiin 29. syyskuuta 1931. Alus laskettiin vesille 4. heinäkuuta 1934 ja liitettiin laivastoon vielä saman vuoden lopulla 23. marraskuuta.Whitley, M. J. s. 167 == Palvelus == Britannian kuninkaallisen laivaston sukellusvene HMS Upholderin laukaisema torpedo upotti 9. marraskuuta 1941 Libeccion. ==Lähteet== * * === Viitteet === Luokka:Maestrale-luokan hävittäjät Luokka:Italialaiset toisen maailmansodan hävittäjät Luokka:Cantiere navale di Riva Trigoso
RN Scirocco (1934)

RN Scirocco () oli Italian kuninkaallisen laivaston Maestrale-luokan hävittäjä toisessa maailmansodassa. == Valmistus == Alus tilattiin Riva Trigososta Cantieri del Tirrenolta, missä köli laskettiin 29. syyskuuta 1931. Alus laskettiin vesille 22. huhtikuuta 1934 ja liitettiin laivastoon vielä saman vuoden lopulla 21. lokakuuta.Whitley, M. J. s. 167 == Palvelus == Alus haaksirikkoutui 23. maaliskuuta 1942. ==Lähteet== * * === Viitteet === Luokka:Maestrale-luokan hävittäjät Luokka:Italialaiset toisen maailmansodan hävittäjät Luokka:Cantiere navale di Riva Trigoso
RN Maestrale (1934)

RN Maestrale () oli Italian kuninkaallisen laivaston Maestrale-luokan hävittäjä toisessa maailmansodassa. == Valmistus == Alus tilattiin Anconasta CNR:n telakalta, missä köli laskettiin 25. syyskuuta 1931. Alus laskettiin vesille 5. huhtikuuta 1934 ja liitettiin laivastoon vielä samana vuonna 2. syysskuuta.Whitley, M. J. s. 167 == Palvelus == Aluksen miehistö upotti aluksensa 9. syyskuuta 1943. ==Lähteet== * * === Viitteet === Luokka:Maestrale-luokan hävittäjät Luokka:Italialaiset toisen maailmansodan hävittäjät
RN Grecale (1934)

RN Grecale () oli Italian kuninkaallisen laivaston Maestrale-luokan hävittäjä toisessa maailmansodassa. == Valmistus == Alus tilattiin Anconasta CNR:n telakalta, missä köli laskettiin 25. syyskuuta 1931. Alus laskettiin vesille 17. kesäkuuta 1934 ja liitettiin laivastoon vielä samana vuonna 15. marraskuuta.Whitley, M. J. s. 167 == Palvelus == Alus poistettiin palveluksesta 31. toukokuuta 1964. ==Lähteet== * * === Viitteet === Luokka:Maestrale-luokan hävittäjät Luokka:Italialaiset toisen maailmansodan hävittäjät
Koordinaatioluku

Koordinaatioluku tarkoittaa kemiassa yhdisteissä tiettyyn atomiin sitoutuneiden ryhmien määrää. Kompleksikemiassa koordinaatioluvulla tarkoitetaan keskusionin ja ligandien muodostamien σ-sidosten määrää.Katharina M. Fromm: Coordination Compounds, Kirk-Othmer Encyclopedia of Chemical Technology, John Wiley & Sons, New York, 2003. Viitattu 5.6.2015 ==Koordinaatioluku kompleksiyhdisteissä ja koordinaatiogeometria== Koordinaatioluku siirtymämetallien kompleksiyhdisteissä vaihtelee 2-9 välillä ja näistä koordinaatioluvut 6 ja 4 ovat tyypillisimmät. Lantanoideilla ja aktinoideilla koordinaatioluku voi olla jopa 12. Määritettäessä koordinaatiolukua otetaan huomioon ainoastaan ligandin ja keskusatomin väliset σ-sidokset, eikä keskusionin ja ligandin välisiä mahdollisia π-sidoksia oteta huomioon. Mikäli kaikki ligandit ovat yksihampaisia on keskusatomin koordinaatioluku sama kuin siihen sitoutuneiden ligandien määrä. Keskusatomin koordinaatioluku kompleksissa riippuu keskusatomin atomisäteestä ja hapetusluvusta. Koordinaatioluku kasvaa ryhmässä alaspäin mentäessä atomikoon kasvaessa ja korkeammalla hapetusluvulla olevat keskusatomit muodostavat komplekseja yleensä suuremmilla koordinaatioluvuilla kuin silloin kun keskusatomina on sama alkuaine alemmalla hapetusluvulla. Myös ligandin koko vaikuttaa koordinaatiolukuun ja suurimpaan mahdolliseen koordinaatiolukuun 9 päästään vain ligandien ollessa hyvin pieniä, esimerkiksi hydridoligandeja. Jokaisella koordinaatioluvulla on yksi tai useampi sille tyypillinen koordinaatiogeometria. Koordinaatioluvuilla 5 ja 7 esiintyy usein rakenteen fluksionaalisuutta. Koordinaatioluku Geometria Esimerkkikompleksi 2 Lineaarinen [CuCl2]- 3 Tasokolmio T-mallinen [Ni(C2H4)3] [Rh(PPh3)3]+ 4 Tasoneliö Tetraedrimäinen [PdCl4]2- [Ni(CO)4] 5 Trigonaalinen bipyramidi Neliöpohjainen pyramidi [Fe(CO)5] [Co(CNPh)5]2+ 6 Oktaedri Trigonaalinen prisma [Mo(CO)6] MoS2 7 Pentagonaalinen bipyramidi Leikattu oktaedri Leikattu trigonaalinen prisma [UF7]3- [NbOF6]3- [TaF7]2- 8 Dodekaedri Neliömäinen antiprisma Kuutio [MoH4(PR3)4] [TaF8]3- [W(CN)8]4- 9 Leikattu trigonaalinen prisma [Re(H)9]2- ==Lähteet== Luokka:Kemiallinen sitoutuminen
Marika Kiviharju

Marika Kiviharju (o.s. Saarinen s. 11. huhtikuuta 1980 LoppiMe naiset) on suomalainen valokuvaaja. Hän on toiminut valmistuttuaan valokuvausalan yrittäjänä ensin Helsingissä ja vuodesta 2018 lähtien MuurlassaValokuvaaja Marika Kiviharju siirsi studionsa ja perheensä Helsingistä Muurlaan, Salonjokilaakso 23.8.2018 s. 3, 9. == Ura == Kiviharju on valmistunut medianomiksi Lahden Muotoilu- ja taideinstituutista vuonna 2005. Valmistumisen jälkeen Kiviharju on toiminut studiokuvaajana, kuvauskouluttajana sekä lehtikuvaajana. Kiviharju tunnetaan parhaiten glamour- ja nude- taidevalokuvistaan. Keväällä 2015 ilmestyi Kiviharjun ensimmäinen valokuvataidekirja Alaston totuus, jossa aiheena julkisuuden henkilöt ja alastomuus. Kirjan valokuvissa poseeraavat muun muassa Helena Lindgren, Ristomatti Ratia, Antti Reini sekä Aira Samulin. Samaista aihetta käsittelevä valokuvanäyttely We Want You – Naked! järjestettiin vuotta aiemmin. (Archive.org 24.10.2015) == Yksityiselämä == Kiviharju avioitui heinäkuussa 2022 ortopedian ja traumatologian erikoislääkäri Janne Sarimon kanssa Turussa. Kiviharjulla on edellisestä liitostaan kaksi alaikäistä lasta, tyttö ja poika. === Kirjat === * === Näyttelyt === * We want You – Naked -valokuvanäyttely. 2014. == Lähteet == == Aiheesta muualla == * Yle Areena * Me Naiset * Helsinki This Week * Iltasanomat * Iltalehti * Yle * Marika Kiviharju kotisivut * PinUpStudio Luokka:Suomalaiset valokuvaajat Luokka:Vuonna 1980 syntyneet Luokka:Elävät henkilöt
Lennon muistelee

Lennon muistelee on Jann Wennerin toimittama kirja, joka perustuu hänen Rolling Stone -musiikkilehdelle tekemäänsä muusikko John Lennonin laajaan haastatteluun. Alkuperäinen kirja Lennon remembers ilmestyi 1970. Suomeksi käännettynä kirja julkaistiin 1973.Jann Wenner ==Sisältö== Haastattelussa käsitellään asioita, jotka sivuavat John Lennonin uraa ja elämänvaiheita. Samalla käsitellään tuolloin juuri hajonneen The Beatlesin uraa. Haastattelu sivuaa joitain aikalaisia kuten Brian Jonesia. Useiden Lennonin yhtyeelle yksin tai Paul McCartneyn kanssa säveltämien kappaleiden tekotapa ja inspiraation lähde tulee esiin. Toisaalta myös jäsenten keskinäisten suhteiden kiristyminen ja haastattelun aikainen tila Lennonin näkökulmasta käyvät ilmi. Lennon kertoo myös The Beatlesin kiertueiden aikaisista kokemuksista sekä turhautumisesta niihin sekä musiikillisesti että tapahtumina. Lennon myönsi myöhemmin Hunter Daviesille, joka kirjoitti The Beatlesin virallisen biografian, että hän puhuu paljon ja osaksi sivu suunsa, kun Davies vaati selitystä joihinkin Lennonin biografiasta haastattelussa sanomiin asioihin.Guardian ==Lähteet== * *http://www.theguardian.com/greatinterviews/story/0,,2155883,00.html * Hunter Daviesin kommentti kirjaan, The Guardian 2007 ===Viitteet=== Luokka:Elämäkerrat ja muistelmat Luokka:John Lennon Luokka:Vuoden 1970 kirjat
Lomamatka 80-luvulle

Lomamatka 80-luvulle on Yleisradion tv-sarja, jota esitettiin Yle TV1:llä kesällä 2015 tiistaisin yhdeksän osan verran. ==Juoni== Yle Uutisten Taloustutkimuksella teettämässä kyselyssä lähes joka kolmas vastaaja ilmoitti, että 1980-luvulla elämä on ollut Suomessa parhaimmillaan. Onko näin? Yleisradio teki ihmiskokeen, joka nimettiin Lomamatka 80-luvulle. Viikon mittaisella aikamatkalla sarjaan valitut lomamatkalaiset pääsevät hyppäämään Juha Kankkusen ralliauton kyytiin, säveltävät ja sanoittavat Pelle Miljoonan avustamana hyväntekeväisyysbiisin ja pääsevät jumppaamaan Anne Sällylän johdolla. Lomamatkalaiset tekevät taidetta ARS 83 -näyttelyn hengessä ja treenaavat 1980-luvun suomalaista menestyslajia, amerikkalaista jalkapalloa. Matka suuntaa Helsingistä Riihimäen kautta kohti Lounais-Suomea – Loppea, Lietoa, Turkua, Uuttakaupunkia ja Poria, palaten takaisin Helsinkiin. Matkallaan he keräävät suorittamistaan tehtävistä karvanoppia ja se autokunta, jolla on viikon reissun jälkeen niitä eniten, saa palkinnoksi jatkaa 1980-luvun tunnelmia kesäauton muodossa. Yhdeksänosaisen sarjan oppaana aikamatkalla toimii radio-ohjelma Lakattujen varpaankynsien Susanna Vainiola ja sarjan kertojana tunnelmoi Tapani Ripatti. ==Aiheesta muualla== *Yle: Lomamatka 80-luvulle *Yle Elävä Arkisto: 1980-luku Luokka:2010-luvun suomalaiset televisiosarjat
Oras (täsmennyssivu)

Oras voi tarkoittaa seuraavia: ==Yleisnimi== * oras, viljan tai heinän oras, vasta itänyt yksisirkkaisen viljelykasvin taimi ==Erisnimi== * Oras, hana- ja suihkutuotteita valmistava suomalainen yritys * Oras Invest, suomalainen yritys, omistaa Oraksen sekä osia muista yrityksistä * Ol. Oras, Somerolla toiminut E-liikettä edustanut osuuskauppa * Oras, suomalainen miehen etunimi * Oras, sukunimenä: ** Ants Oras (1900–1982), virolaissyntyinen yhdysvaltalainen kirjallisuudentutkija ja kääntäjä ** Johanna Oras (s. 1970), suomalainen taidemaalari ** Jussi Oras (oik. Johan Henrik Mustonen, 1868–1902), suomalainen toimittaja ja kirjailija, käytti myös nimimerkkiä Oras ==Media== * 24 Oras, filippiiniläinen uutisohjelma ==Katso myös== *Oraita, kirjailija Hilja Haahden esikoisrunokokoelma vuodelta 1895
Zhaotong

Zhaotong (, pinyin: Zhāotōng Shì) on prefektuuritason kaupunki Lounais-Kiinan Yunnanin maakunnan koillisosassa. Prefektuurin pinta-ala on 23 021 neliökilometriä ja väkiluku 5,2 miljoonaa (2010). Prefektuurin hallintokeskus on noin 788 000 asukkaan Zhaoyangin kaupunkipiiri (2010). Prefektuuri tunnetaan Yunnanin pohjoisena portina. Se rajoittuu etelässä Qujingin prefektuuriin, lännessä ja pohjoisessa Sichuanin sekä idässä Guizhoun maakuntaan. Yunnanin maakunnan pääkaupunki Kunming sijaitsee linnuntietä 290 kilometriä Zhaotongin kaupungista etelälounaaseen. Kaupunkien välillä on päivittäinen reittilento. Seutu on ollut ihmiskunnan asuttama pitkään. Fossiililöytöjen mukaan jo 100 000 vuotta sitten. Zhaotongista on löydetty monia neoliittisiä jäänteitä. ==Lähteet== == Aiheesta muualla == *Zhaotong Overview (chinatravel.com) *Zhaotong Weather and Climate (yunnanadventure.com) Luokka:Yunnanin kaupungit Luokka:Yunnanin prefektuurit
Punaselkäsieppo

Punaselkäsieppo (Eugerygone rubra) on pensassieppojen heimoon kuuluva varpuslintu. ==Levinneisyys== Punaselkäsieppoa tavataan Uuden-Guinean saarella. Lajin kanta on vakaa, ja se on luokiteltu elinvoimaiseksi. ==Lähteet== Luokka:Pensassiepot
Tiheikkösieppo

Tiheikkösieppo (Heteromyias albispecularis) on pensassieppojen heimoon kuuluva varpuslintu. ==Levinneisyys== Tiheikkösieppoa tavataan Australian koillisosissa ja Uuden-Guinean saarella. Lajin kanta on vakaa, ja se on luokiteltu elinvoimaiseksi. ==Lähteet== == Aiheesta muualla == Luokka:Pensassiepot
Korpraalisieppo

Korpraalisieppo (Poecilodryas brachyura) on pensassieppojen heimoon kuuluva varpuslintu. ==Levinneisyys== Korpraalisieppoa tavataan Indonesiassa ja Papua- Uudessa-Guineassa. Lajin kanta on vakaa, ja se on luokiteltu elinvoimaiseksi. ==Lähteet== Luokka:Pensassiepot
Yuxi

Yuxi (, pinyin: Yùxī shì) on prefektuuritason kaupunki Lounais-Kiinan Yunnanin maakunnan keskiosassa. Yunnanin maakunnan pääkaupunki Kunming sijaitsee noin 80 kilometriä Yuxista pohjoiskoilliseen. Yuxin prefektuurin pinta-ala on 15 285 neliökilometriä ja väkiluku 2,3 miljoonaa (2010). Prefektuurin hallintokeskus on noin 495 000 asukkaan Hongtan kaupunkipiiri (2010), joka oli piirikuntatason Yuxin kaupunki kun Yuxin prefektuurista tuli prefektuuritason kaupungiksi vuonna 1997. == Maantiede == Prefektuuri rajoittuu koillisessa Kunmingin prefektuuritason kaupunkiin, kaakossa Honghen autonomiseen prefektuuriin, lännessä Pu’erin prefektuuritason kaupunkiin (tunnettiin aiemmin nimellä Simao) ja luoteessa Chuxiongin autonomiseen prefektuuriin. Maastoltaan monipuolinen Yuxi sijaitsee Yunnan-Guizhoun tasangon länsilaidalla. Seudulla on vuoria, laaksoja, järviä ja jokiseutuja. Prefektuurin alueella sijaitseva Fuxianjärvi on Kiinan kolmanneksi syvin järvi. Prefektuurin luoteisosissa on ylävämpää ja kaakossa alavampaa. Yuxin kaupunki sijaitsee noin 1 630 metriä merenpintatason yläpuolella. == Hallinnollinen jako == Piirikuntatasolla prefektuuri jakautuu kahteen kaupunkipiiriin, neljään piirikuntaan ja kolmeen autonomiseen piirikuntaan. Yuxin hallinnollinen jako piirikuntatasolla # Nimi Kiinan merkit Pinyin 1 Hongta (kaupunkipiiri) 红塔区 Hóngtǎ Qū 2 Jiangchuan (kaupunkipiiri) 江川区 Jiāngchuān Qū 3 Chengjiang 澄江县 Chéngjiāng Xiàn 4 Tongha 通海县 Tōnghǎi Xiàn 5 Huaning 华宁县 Huáníng Xiàn 6 Yimen 易门县 Yìmén Xiàn 7 Eshanin yiden autonominen piirikunta 峨山彝族自治县 Éshān Yízú Zìzhìxiàn 8 Xinpingin yiden ja daiden autonominen piirikunta 新平彝族傣族自治县 Xīnpíng Yízú Dǎizú Zìzhìxiàn 9 Yuanjiangin hanien, yiden ja daiden autonominen piirikunta 元江哈尼族彝族傣族自治县 Yuánjiāng Hānízú Yízú Dǎizú Zìzhìxiàn == Galleria == Kuva:Yuxi.jpg | Yuxin kaupunkia. Kuva:Former Residence of Nie Er in Yuxi City.jpg | Muusikko Nie Erin sukutalo Yuxissa. Kuva:Nie Er Grand Theater in Yuxi City.jpg | Nie Er Grand Theatre Yuxin kaupungissa. Kuva:Fuxian Lake and Luchong Scenic Resort.jpg | Fuxianjärveä. == Lähteet == == Aiheesta muualla == * Yuxi Overview (chinatravel.com) * Wonders of Yunnan: Yuxi (wondersofyunnan.com) * Yuxi (Yunnan) City Information (taloustiedot) (Hong Kong Trade Development Council) Luokka:Yunnanin kaupungit Luokka:Yunnanin prefektuurit
Appelsiini (hedelmä)

Appelsiini (< ruots. Apelsin < saks. Apfelsine, ’kiinanomena’) on appelsiinin (Citrus sinensis) hedelmä. Kasvitieteessä appelsiinin hedelmä määritellään marjaksi, koska se on pehmeäkuorinen, mehevä hedelmä. Appelsiini on pyöreä, ja muiden sitrushedelmien tavoin se on jakautunut useampaan lohkoon. Kypsät appelsiinit ovat hyviä C-vitamiinin lähteitä. Appelsiinit ovat yleensä oransseja. Appelsiini onkin joissain kielissä antanut nimensä oranssille värille. Värin nimi tulee alun perin ranskan sanasta orange, joka merkitsee sekä appelsiinia että sen oranssia väriä. Muutamat lajikkeet ovat kuitenkin sisältä punaisia, ja niitä sanotaan veriappelsiineiksi. == Käyttö == Yleensä appelsiinin paksu kuori poistetaan ennen syömistä ja hedelmästä syödään vain hedelmäliha, mutta kuorta voidaan prosessoinnin jälkeen käyttää esimerkiksi eläinten ruokana. Appelsiinista voidaan myös puristaa mehua. Appelsiinin kuorta ei yleensä syödä, vaikka kuoressa itsessään ei ole mitään ihmiselle myrkyllistä. Appelsiiniin käytettyä kasvinsuojeluainetta ei myöskään ole ihmisen kokonaissaannin kannalta mitenkään merkityksellisiä tai haitallisia määriä. Appelsiinin voi turvallisesti syödä kokonaan, sekä hedelmän että kuoren, kunhan pesee mahdolliset kasvinsuojeluainejäämät pois. Kuoren ohutta oranssia osaa useimmiten käytetäänkin esimerkiksi mausteena ruoanlaitossa. == Historia == Appelsiini on kotoisin Kiinasta ja Intiasta, joissa sitä kasvatettiin jo 2 500 vuotta ennen ajanlaskun alkua. Eurooppaan appelsiini tuli 1400-luvulla portugalilaisten merenkävijöiden mukana. Appelsiinit yleistyivät Euroopassa nopeasti, ja jo sadan vuoden kuluessa ne olivat Euroopassa hyvin suosittuja. == Ravintoarvot == Ravintoarvoja per 100 g Appelsiini Mansikka Herne Porkkana Ruisleipä Proteiineja 0,6 g 0,5 g 5,1 g 0,6 g 6,7 g Rasvaa 0,3 g 0,2 g 1 g 0,2 g 1,4 g Hiilihydraatteja 40,7 g 8,4 g 9,4 g 5,6 g 43,4 g B1-vitamiinia ? ? 0,35 mg 0,07 mg ? B2-vitamiinia ? ? 0,18 mg 0,07 mg ? C-vitamiinia 51 mg 60 mg 20 mg 6,5 mg 0 mg Rautaa 3,7 mg 2,0 mg 0,2 mg 0,5 mg 0,5 mg Appelsiini sisältää huomattavasti enemmän C-vitamiinia kuin esimerkiksi porkkana. == Tuotanto == Appelsiineja vietiin vuonna 2005 eri maista yhteensä 5,55 miljoonaa tonnia. Suurimmat viejät olivat Etelä-Afrikka ja Espanja. Muita merkittäviä appelsiiniviejiä ovat Yhdysvallat, Egypti, Marokko, Kreikka, TurkkiTrade pattern (Orange) Virtual University of Agriculture trade ja Israel. Appelsiininvientimaat eroavat kuitenkin appelsiinintuotantomaista: Appelsiinien tuotanto 2021 (miljoonaa tonnia) Appelsiinien tuotanto 2021 (miljoonaa tonnia) Appelsiinien tuotanto 2021 (miljoonaa tonnia) 1 16,2 2 10,3 3 7,6 4 4,6 5 4,0 6 3,6 7 3,0 8 2,5 9 2,1 10 1,8 11 1,7 12 1,6 13 1,6 14 1,6 15 Muut 13,4 Yhteensä 75,6 == Lähteet == == Aiheesta muualla == * Elintarvikkeiden koostumustietopankki: Appelsiini, kuorittu * Elintarvikkeiden koostumustietopankki: Appelsiini, punnittu kuorineen Luokka:Sitrushedelmät
Mirko Valdifiori

Mirko Valdifiori (s. 21. huhtikuuta 1986 Russi) on italialainen jalkapalloilija, joka edustaa Serie A:ssa pelaavaa SSC Napolia. Oikeajalkainen Valdifiori on pelipaikaltaan puolustava keskikenttäpelaaja.http://www.transfermarkt.co.uk/mirko- valdifiori/profil/spieler/84903 Hän kuuluu myös Italian jalkapallomaajoukkueeseen. == Ura == === Seurajoukkueura === Valdifiorin kasvattajaseura on AC Cesena, jonka edustusjoukkueessa hän pelasi vuosina 2005–2008. Otteluita Serie B:ssä kertyi kolme. Vuosina 2006–2007 ja 2007–2008 Valdifiori oli lainalla kolmanneksi korkeimman sarjatason Lega Pron Paviassa ja Legnanossa. Heinäkuussa 2008 Valdifiori siirtyi Serie B:n Empoli FC:hen. Hän pelasi Serie B:ssä kuuden kauden aikana 198 ottelua tehden niissä neljä maalia. Kaudeksi 2014–2015 Valdifiori ja Empoli nousivat Serie A:han, jossa Valdifiori teki pääsarjadebyyttinsä elokuussa 2014 Udinesea vastaan.http://www.transfermarkt.co.uk/mirko- valdifiori/leistungsdatenverein/spieler/84903 Valdifiori pelasi vahvan kauden esiintyen 36 Serie A-ottelussa. Kesällä 2015 Valdifiori siirtyi Serie A:n SSC Napoliin. === Maajoukkueura === Vahvojen Serie A-esitystensä ansiosta Valdifiori valittiin Italian jalkapallomaajoukkueen mukaan maaliskuussa 2015. Hän teki maajoukkuedebyyttinsä tuon kuun lopulla ystävyysottelussa Englantia vastaan.http://www.national-football- teams.com/player/58991/Mirko_Valdifiori.html == Lähteet == Luokka:Italialaiset jalkapalloilijat Luokka:Vuonna 1986 syntyneet Luokka:Elävät henkilöt
Cystoseira

Cystoseira on ruskolevien suku. Ne ovat kestäviä ruskeita makroleviä, jotka kestävät veden mylläystä varsin hyvin. Sukuun on luokiteltu kaikkiaan 239 lajia ja alalajia, mutta niistä vain 39 on taksonomisesti hyväksyttäviä.Cystoseira C.Agardh, 1820 M.D. Guiry in Guiry, M.D. & Guiry, G.M. 2015. AlgaeBase. World-wide electronic publication, National University of Ireland, Galway. http://www.algaebase.org; searched on 05 June 2015. Suku on levinnyt kaikkialle maailmaan, mutta 80 % sen lajeista tavataan Välimerellä ja Atlantilla Välimeren läheisyydessä. Cystoseirat ovat yleisimpiä lajeja Välimeren rantavesissä 0-1 metrin syvyydessä, jos pohja-aines on kovaa ja vesi on puhdasta. Näitä leviä voidaan käyttää rantojen puhtauden indikaattoreina. == Lähteet == == Aiheesta muualla == * ITIS: Cystoseira Luokka:Ruskolevät
Muddusjärven tutkimusasema

Muddusjärven tutkimusasema (aiemmin Muddusniemen tutkimusasema) on Inarissa Kaamasen kylässä Helsingin yliopiston maatalouden tutkimuspaikka. Se on ollut myös muiden yliopistojen käytössä. Se tuli yliopiston omistukseen lahjoituksena vuonna 1946, jolloin sen pinta-ala oli 207 hehtaaria.Facta 2001, WSOY 1981, 11. osa, palsta 513 Tilan metsäpinta-ala on 700 hehtaaria, peltoa on 13 hehtaaria. Asemalla tehtiin alkujaan tutkimusta, jonka oli tarkoitus hyödyntää Lapin maataloutta. Sittemmin on toiminta supistunut kesäisiin projektiluontoisiin tutkimuksiin. Vuodesta 1996 alkaen asema oli hallinnollisesti liitetty Viikin opetus- ja tutkimustilaan ja vuodesta 2010 maataloustieteiden laitoksen yhteyteen. == Lähteet == == Aiheesta muualla == * Muddusjärven tutkimusasema Luokka:Helsingin yliopisto Luokka:Inarin rakennukset ja rakennelmat Luokka:Suomen tutkimusasemat